الغلا ماضاق لودق المفارق زوره
كل دقه جات تعليمه على موعدها
فكرتي مضمونها كوني معي بالصوره
في حقيقة حلم عيني والزمن مبعدها
الغلا يزداد واوقات اللقى محصوره
والفراق يعاتب اللحظات ويهددها
والجفا طال اجتياحه والطوال شبوره
ونقضت امال على حبل الرجا عاقدها
واللقى يستاذن الفرصه تقدم دوره
والسعاده تكمل احلى اوقاتها واسعدها
وانت ماجاني قرارك يازعيم الثوره
والاماني تنتظر جيتك ياسيدها
ضحّك زرار البلوزه وازعل التنوره
وادخل البسمه لشفة خاطر فاقدها
وفلي الليل العتيم وباشريه بنوره
وكحلي عين تمر ليال ماترقدها
كل هزة عود لعيون الغلا مكبوره
وكل نظرة شوق شرهتها على ناقدها
ومنك زلات الجفا لجل الوصل مغفوره
غافرتها حنية ابهامك على ناجدها